ALAMOMIN KARBAR TUBA|DR JAMILU YUSUF ZAREWA ALAMOMIN KARBAR TUBA|DR JAMILU YUSUF ZAREWA - www.Arewafresh.Com
ALAMOMIN KARBAR TUBA|DR JAMILU YUSUF ZAREWA
ALAMOMIN KARBAR TUBA
Assalamu alaikum dan Allah malam akwai hanyar da mutum yake gane Allah ya yafe masa zunubin da yayi, ya kuma nemi yafiya ?
To dan'uwa akwai alamomin da malamai suka fada, wadanda suke nuna Allah ya karbi tuban bawansa, ga wasu daga ciki :
1. Aikata ayyukan alkairi, da son yin abin da zai kusantar da shi zuwa ga Allah.
2. Mutum ya dinga kallon gazawarsa wajan biyayya ga Allah.
3. Ya zama yana yawan girmama zunubin da ya tuba daga shi, yana kuma jin tsoron komawa zuwa gare shi .
4. Ya dinga kallon dacewar da aka ba shi ta tuba, a matsayin ni'ima daga Allah.
5. Ya zama yana yawan nisantar zunubai, sama da kafin ya tuba.
6. Yawan istigfari.
7. Son kusantar salihan bayi.
Allah ne ma fi sani .